છેલ્લા એક મહિનામાં યોજાયેલી આઠ બેઠકોમાંથી ત્રણ બેઠકો ઉત્તર પ્રદેશમાં યોજાઈ હતી. તેના પરથી એવો નિર્દેશ મળે છે કે આતંકી સંગઠન આઈએસને ઉત્તર પ્રદેશમાં વધુ રસ છે. આમાંથી બે બેઠક લખનૌ અને એક બેઠક સહારનપુરમાં યોજાઈ હતી. આ ઉપરાંત આઈએસની બે બેઠકો બેંગલુરુ અને ટુમ્કુર, હૈદરાબાદ, ટોન્ક અને પુણેમાં એક બેઠક યોજાઈ હતી. ભારતમાં આતંકી પ્રવૃત્તિઓ ચલાવવા માટે તેમણે ‘જનૂદ-અલ-ખલીફા-એ-હિંદ’ (ભારતમાં ખલીફાની સેના)ના નામથી એક નવા સંગઠનની રચના પણ કરી દીધી હતી.